সুজিবা ডি সিলভা
বিদ্দিকারা রুয়ান সুজিবা ডি সিলভা (সিংহলি: සුජීව ද සිල්වා; জন্ম: ৭ অক্টোবর, ১৯৭৯) দক্ষিণাঞ্চলীয় শহর বেরুয়ালায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেট তারকা। শ্রীলঙ্কা ক্রিকেট দলের অন্যতম সদস্য ছিলেন তিনি। ২০০০-এর দশকে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন তিনি। ঘরোয়া প্রথম-শ্রেণীর শ্রীলঙ্কান ক্রিকেটে রুহুনার প্রতিনিধিত্ব করছেন তিনি। এছাড়াও, কলম্বো ক্রিকেট ক্লাব, গালে ক্রিকেট ক্লাব, লঙ্কান ক্রিকেট ক্লাব, সেবাস্টিয়ানিটিস ক্রিকেট ও অ্যাথলেটিক ক্লাব এবং শ্রীলঙ্কা এ দলের পক্ষে খেলেছেন তিনি। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন সুজিবা ডি সিলভা।